hu hu hu hu hu hu hu hu hu hu hu hu hu hu hu hu hu hu en hu hu sk en en sv fr en sk hu hu hu en hu it en en en en en hu it hu en hu en hu en hu hu pt en hu hu hu hu hu en hu hbs_lat hu hu hu cs hu hu en eu hu en hu hu sk hu hu hu hu es hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en hu hu hu hu hu it en hu en en hu en it es en en hu en en es en en sv fr en hu es hu pt en cs pl en hu fr en en en hu en hu hu hu hu hu hu hu hu hu hu hu hu hu sk hu hu hu hu en hu hu it hu en hu it hu en hu en hu en hu hu hu hu it hu hu fr hu hu hu hu en hu it hu hu en hu hu hu it hu hu hu it hu hu hu it hu en hu hu hu hu it hu hu en hu hu en hu en en hu hu hu hu it hu en hu it hu hu en hu hu en hu hu hu hu hu en hu hu hu hu en hu it hu hu hu it hu hu hu hu en hu hu hu hu it hu en hu en hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu
A Kényszerleszállás (Flight) 2012-ben bemutatott amerikai filmdráma. Rendezője Robert Zemeckis, a főszerepben Denzel Washington látható.
A Wikimédia Commons tartalmaz Kényszerleszállás témájú médiaállományokat.
Az Amerikai Egyesült Államokban 2012. november 2-án, míg Magyarországon 2013. január 24-én mutatták be.[3]
Az alkotást a 85. Oscar-gálán két díjra is jelölték: John Gatinst forgatókönyvéért legjobb eredeti forgatókönyv kategóriában, Washingtont pedig legjobb főszereplő kategóriában.
Alább a cselekmény részletei következnek!
2011. október 14-én Whip Whitaker kapitány (Denzel Washington) egy átmulatott éjszaka után felébred orlandói hotelszobájában. Mellette légi utaskísérője, Katerina Márquez (Nadine Velazquez) alszik. Hogy magához térjen, Whip felszippant egy kis kokaint, és a SouthJet 227-es járatának kapitányaként munkába indul. Egy nehéz felszállást követően átadja az irányítást Ken Evans első tisztnek (Brian Geraghty), kever magának egy vodkanarancsot és ledől pihenni. Arra ébred, hogy a gép rázkódni és zuhanni kezd. Mivel nem tudja visszanyerni a repülő feletti irányítást Whip fejjel lefelé fordítja a gépet, ami megállítja a zuhanást. A manőver során az utastérben egy gyerek kiesik a székből. Katerina megpróbál segíteni rajta, de eközben meghal.
Ezalatt Nicole (Kelly Reilly) elindul kábítószert venni. Dílere figyelmezteti, hogy a kábítószer nagyon erős, ezért elővigyázatosnak kell lennie vele, és csak otthon szívja el. Mikor hazaér, Nicole feltört házában a főbérlőjét találja. Miután sikerül kizárnia őt, injekció segítségével beadja a heroint és eszméletét veszti. Ahogy a mentő kiviszi lakásából, elrepül felettük a hátára fordított 227-es járat.
A gépen leállnak a hajtóművek, és Whip ráeszmél, hogy nem fogják elérni a repülőteret. Visszafordítja a repülőt és kényszerleszállást hajt végre egy mezőn a georgia-i Clayton megyében. Whip elveszíti az eszméletét, egy utas húzza ki a roncsok közül. Egy atlantai kórházban tér magához, ahol a pilóták egyesületének képviselője és barátja, Charlie Anderson (Bruce Greenwood), fogadja. Whip viszonylag enyhe sérülésekkel megúszta a balesetet. Barátja közli vele, hogy manőverével a 102 emberből 96-ot sikerült megmentenie, a személyzet két tagja, köztük Katerina, és négy utas vesztette életét.
Amikor Whip a lépcsőházba szökik dohányozni, összefut a heroin-túladagolással kezelt Nicole-lal. Beszélgetni kezdenek, majd Whip megígéri, hogy ha kiengedik a lányt, meglátogatja őt. Másnap reggel Whip barátja és dílere, Harling Mays (John Goodman), érte jön és az újságírók elől kiszökteti a kórházból.
Whip elhunyt apja farmjára hajt és kiönti az összes ott tartott alkoholos italt. Amikor találkozik Charlie-val és ügyvédjével, Hugh Langgal (Don Cheadle), közlik vele, hogy amíg eszméletlen volt, vért vettek tőle, és az eredmény pozitív lett alkoholra és kábítószerre. Mivel ezek hatása alatt vezette a gépet, akár börtönbe is kerülhet emberölés vádjával. Hugh biztosítja afelől, hogy érvénytelenné tudja tenni a teszteredményeket, Whip azonban dühösen távozik, vodkát és sört vesz, majd felkeresi Nicole-t.
Nicole és Whip egymásba szeretnek és a lány a farmra költözik. Míg azonban Nicole próbál józan és tiszta maradni, Whip egyre többet iszik. Elmegy Katerina temetésére, ahol összetalálkozik Margarettel, a 227-es járat vezető utaskísérőjével. Whip meggyőzi a nőt, hogy mondja azt az NTSB-nek, hogy a katasztrófa napján józan volt.
Nicole ráveszi Whipet, hogy elvonóra menjen, a volt kapitány azonban hamar távozik a gyűlésről, hogy meglátogathassa a 227-es járat másodpilótáját. Evans még mindig kórházban van, nemrég ébredt fel a kómából. Elmondja Whipnek, hogy mindkét lába és a medencéje is megsérült, így szinte semmi esélye sincs, hogy segítség nélkül járni tudjon, nemhogy újra gépet vezethessen. Evans magából kikelve közli, hogy Whipből áradt a vodka szaga egész úton. Ennek ellenére hazudni fog a nyomozóknak. A következő éjszaka Nicole alkoholproblémái miatt elhagyja Whipet, aki dühében összetöri bútorait.
Másnap a média munkatársai a farm előtt gyülekeznek, ám Whipnek végül sikerül elkerülnie őket. Részegen volt feleségéhez és fiához hajt. A nő megkéri, hogy távozzon, a ház előtt ekkorra már nagy tömeg gyűlt össze, köztük a Whipet követő újságírókkal. A kérdésekre Whip ködösen válaszol, majd gyorsan Charlie-hoz megy. Megkéri barátját, hogy ott maradhasson egy darabig, és megígéri, hogy józan marad az NTSB meghallgatásáig. A meghallgatás előtti nap egy hotelszobába viszik, és gondoskodnak róla, hogy ne ihasson alkoholt: a szoba hűtőjében csak vizet és üdítőket hagynak. Whip azonban rájön, hogy a szomszéd szobába vezető ajtó nyitva van, és az ottani hűtő tele van piával.
A következő nap Charlie és Hugh találja meg a részeg Whipet. Odahívják Harlingot, aki kokain segítségével magához téríti őt a meghallgatásra. A meghallgatáson a nyomozást vezető Ellen Block (Melissa Leo) ismerteti, hogy a katasztrófát műszaki hiba, egy eltört emelőcsavar okozta. A kapitányt méltatva elmondja, hogy a szimulátorokon végzett tesztek szerint senki más nem tudta letenni a gépet úgy, hogy nem ölt volna meg mindenkit a fedélzeten.
Ezek után közli, hogy annak ellenére találtak két üres vodkás üveget, hogy a fedélzeten be volt tiltva a kiszolgálás az erős turbulencia miatt. A személyzet életben maradt tagjai közül csupán egy lett pozitív alkoholra, ám azt érvénytelenítették. Mivel emellett Katerina tesztje is pozitív lett, Block megkérdezi Whipet, hogy szerinte az utaskísérő ihatta-e meg a két vodkát. Whip ahelyett, hogy hazudna, beismeri, hogy ő itta meg azokat, az út során végig részeg volt és még most is az.
13 hónappal később Whip a börtönben elmeséli rabtársainak, hogy örül annak, hogy józan és a megfelelő pillanatban sikerült igazat mondania, mert így végre szabadnak érezheti magát. A repülési jogosítványát elveszítette ugyan, de az igazmondásba vetett hitét nem. Cellájának falán Nicole és családja képei vannak, és képeslapok, amelyekben gratulálnak neki, hogy már egy éve józan. Emellett azon dolgozik, hogy helyrejöjjön a kapcsolata a fiával, aki rendszeresen jár hozzá látogatóba.
Itt a vége a cselekmény részletezésének!
Robert Zemeckis 2011 áprilisában kezdett tárgyalni a film elkészítéséről.[6] A rendező június elején kapott zöld utat, a főszerepet Denzel Washington kapta meg.[7] A rendező és a színész korábban sohasem dolgozott együtt.
Kelly Reilly,[8] Don Cheadle,[9] Bruce Greenwood,[9] és John Goodman[10] 2011 szeptemberében csatlakozott a produkcióhoz, míg Melissa Leo és James Badge Dale ekkor még a stúdióval tárgyalt.[11] John Gatins forgatókönyvíró ekkor úgy nyilatkozott, hogy a forgatás már október közepén elkezdődhet.[12] A forgatás 45 napig tartott, a stáb döntően Atlanta és Georgia közelében vette fel a jeleneteket.[13] A Kényszerleszállás viszonylag alacsony költségvetése – 31 millió dollár – az adókedvezményeknek volt köszönhető, valamint Zemeckis és Washington is lemondott a szokásos gázsijáról. A rendező szerint ez volt eddigi legolcsóbban elkészített filmje, az inflációt is figyelembe véve.[13]
Gatins egy, a Los Angeles Times számára készült interjúban azt nyilatkozta, hogy a filmben látható kényszerleszállást részben az Alaska Airlines 261-es járatának katasztrófája inspirálta,[13] amit egy hibás emelőcsavar okozott. Annak a katasztrófának nem voltak túlélői. A filmben látható repülőgép is hasonlít az Alaska Airlines 261-es járatát teljesítő repülőgépre, a McDonnell Douglas MD–80 egyik típusváltozatára. A valódi katasztrófából nemcsak annak okát emelték át az alkotók a forgatókönyvbe, hanem a beszélgetések egyes részleteit, és a gép hátára fordításának ötletét is.
Washington színésztársai közül korábban Don Cheadle-lel (Kék ördög), John Goodmannal (Letaszítva) és Bruce Greenwooddal ( Déjà vu) is játszott már közös filmben.
A Kényszerleszállásról a legtöbb kritikus elismerően szólt. A Rotten Tomatoes elnevezésű, kritikákat összegyűjtő weboldalon 217 értékelés alapján 78%-on áll.[14] A honlap összegzése szerint „Robert Zemeckis győzelemmel tér vissza az élőszereplős mozikhoz, egy gondolatébresztő és provokatív karaktertanulmány Denzel Washington lenyűgöző alakításával.” A Metacritic honlapján 40 kritikus véleménye alapján 76%-ot ért el az alkotás.[15]
A kritikusok dicsérték Washington alakítását. A The Hollywood Reporter számára Todd McCarthy azt írja, hogy Whip Washington karrierjének egyik legtartalmasabb és legbonyolultabb karaktere, amit a színész remekül formál meg.[1] Roger Ebert az adható legjobbra, négy csillagra értékelte a számára "majdnem tökéletes" filmet, kiemelve, hogy Washington élete legjobb alakítását nyújtja. A katasztrófa pillanatai szerinte minden idők egyik legfélelmetesebb repülős jelenete volt.[16] Ebert a 2012-ben bemutatott filmek közül a 6. legjobbnak jelölte meg a Kényszerleszállást.[17]
A filmet néhány pilóta erősen bírálta az irreálisnak tűnő katasztrófa miatt.[18] Egy polgári pilótákat tömörítő egyesület hivatalos sajtóközleményében bírálta az alkotást a repülő személyzet pontatlan ábrázolásáért, azt nyilatkozva, hogy „mindannyian szeretünk szórakozni, de egy izgalmas mesét nem szabad összekeverni a valódi pilóták profizmusának és a példátlan biztonsági intézkedések igaz történetével.”[19] Egy pilóta azt is megjegyezte, hogy „egy valódi Whitaker egyetlen légitársaságnál sem bírná ki két percnél tovább”.[20] Emellett a kapitány és első tisztje közötti kapcsolat ábrázolását, Whip egyes döntéseit és a zuhanást is kritizálta.[20]
A Kényszerleszállás díjai és jelölései
Art Directors Guild Award
legjobb produkciós tervezés kortárs filmben
Broadcast Film Critics Association Award
Chicagói Filmkritikusok Szövetségének díja
Dallas-Fort Worth Filmkritikusok Szövetségének díja
legjobb férfi főszereplő – filmdráma
National Board of Review
John Goodman, a Kényszerleszállásért, Az Argo-akcióért, a ParaNormanért és Az utolsó csavarért
Online Filmkritikusok Szövetségének díja
legjobb színész – dráma kategória
Jim Gibbs, Kevin Baillie, Michael Lantieri és Ryan Tudhope
Dennis Leonard, Dennis Sands, Randy Thom és William Kaplan
Screen Actors Guild Award
St. Louis Gateway Filmkritikusok Szövetségének díja
legjobb támogató vizuális effektusok filmben
Washington DC Környéki Filmkritikusok Szövetségének
Writers Guild of America Award
↑ a b McCarthy, Todd: Flight: New York Film Festival Review. The Hollywood Reporter, 2012. október 15. (Hozzáférés: 2014. február 9.)
↑ Horn, John: How the movie 'Flight' got off the ground. Los Angeles Times, 2022. szeptember 23. (Hozzáférés: 2014. február 9.)
↑ a b Kényszerleszállás. Filmadatbázis. [2014. február 23-i dátummal az eredetiből archiválva]. (Hozzáférés: 2014. február 9.)
↑ Flight. Box Office Mojo. (Hozzáférés: 2014. február 9.)
↑ Kényszerleszállás - ISzDb (magyar nyelven). Internetes Szinkron Adatbázis. (Hozzáférés: 2021. december 22.)
↑ Kit, Borys. „Robert Zemeckis in Talks for Live-Action 'Flight' With Denzel Washington Circling”, The Hollywood Reporter, 2011. április 20. (Hozzáférés ideje: 2014. február 9.)
↑ Zeitchik, Steven: Robert Zemeckis finally looks to take 'Flight'. Los Angeles Times, 2011. június 3. (Hozzáférés: 2014. február 9.)
↑ White, James: Kelly Reilly Takes Flight. Deadline.com, 2011. szeptember 13. (Hozzáférés: 2014. február 9.)
↑ a b Morris, Clint: Exclusive : Cheadle, Greenwood join Zemeckis’s Flight. Moviehole.com, 2011. szeptember 22. [2014. február 23-i dátummal az eredetiből archiválva]. (Hozzáférés: 2014. február 9.)
↑ Fleming, Mike: John Goodman Boards Robert Zemeckis' Flight With Denzel Washington. Deadline.com, 2011. szeptember 28. (Hozzáférés: 2014. február 9.)
↑ Kit, Borys: Melissa Leo, James Badge Dale Booking 'Flight' (Exclusive). The Hollywood Reporter, 2011. szeptember 30. (Hozzáférés: 2014. február 9.)
↑ Warner, Kara: Denzel Washington's "Flight" Is 12 Years In The Making. MTV, 2011. október 5. (Hozzáférés: 2014. február 9.)
↑ a b c Horn, John. „How the movie 'Flight' became airborne”, Los Angeles Times, 2012. október 21.. [2012. október 28-i dátummal az eredetiből archiválva] (Hozzáférés ideje: 2012. október 23.)
↑ Kényszerleszállás. Rotten Tomatoes. (Hozzáférés: 2014. február 9.)
↑ Flight. Metacritic. CBS
↑ Ebert, Roger: Roger Ebert Flight review. Chicago Sun-Times. (Hozzáférés: 2014. február 9.)
↑ Ebert, Roger: Ebert's Top Movies of 2012. Chicago Sun-Times. [2013. január 17-i dátummal az eredetiből archiválva]. (Hozzáférés: 2014. február 9.)
↑ Smith, Patrick: Real Pilots Laugh at 'Flight'. The Daily Beast, 2012. november 18. [2012. november 26-i dátummal az eredetiből archiválva]. (Hozzáférés: 2014. február 9.)
↑ ALPA News Release. Alpa.org (2012-10-31)
↑ a b Real Pilots Laugh At ‘Flight’]. The Daily Beast, 2012. november 18. (Hozzáférés: 2014. február 9.)
Ez a szócikk részben vagy egészben a Flight (2012 film) című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Kényszerleszállás a PORT.hu-n (magyarul)
Kényszerleszállás az Internet Movie Database-ben (angolul)
Kényszerleszállás a Rotten Tomatoeson (angolul)
Kényszerleszállás a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kényszerleszállás_(film)&oldid=24496612”
Utoljára szerkesztve 2021. december 22., 14:31-kor
A lap utolsó módosítása: 2021. december 22., 14:31
A lap szövege CC BY-SA 3.0 alatt érhető el, ha nincs külön jelölve.